Diari Oficial de la Generalitat Valenciana


Sumari del DOGV 5372, del 23-10-2006 (2006/11643)

RESOLUCIÓ de 5 d'octubre de 2006, de la consellera de Cooperació i Participació, per la qual es concedix la sexta edició del Premi Generalitat Valenciana . Mariano Martínez: Joventut Valenciana en l'Exterior, corresponent a l'any 2006.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5372

Data del DOGV
:   23-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/11852


Organisme emissor
:   Presidència de la Generalitat

Tipus de document
:   Resolució

RESOLUCIÓ de 5 d'octubre de 2006, de la consellera de Cooperació i Participació, per la qual es concedix la sexta edició del Premi Generalitat Valenciana . Mariano Martínez: Joventut Valenciana en l'Exterior, corresponent a l'any 2006. [2006/11945]  
El Decret 54/2000, de 25 d'abril, del Govern Valencià (DOGV núm. 3.739, de 28 d'abril de 2000) va crear el Premi Generalitat Valenciana . Mariano Martínez: Joventut Valenciana en l'Exterior, a fi de reconéixer i premiar públicament aquelles persones físiques i jurídiques, agrupacions de jóvens, o seccions juvenils de centres valencians en l'exterior, que hagen destacat per la seua labor a favor de la participació de la joventut en el funcionament intern i en les activitats dels centres valencians en l'exterior, així com per la seua aportació a l'articulació de les relacions intergeneracionals dins dels mateixos.  
Per Resolució de 2 de maig de 2006, de la consellera de Cooperació i Participació, es va convocar la sexta edició del premi, corresponent a l'any 2006. En compliment de la mateixa i d'acord amb la proposta efectuada pel jurat, una vegada rebudes i estudiades totes les propostes presentades pels centres valencians en l'exterior, resolc  
Primer  
Concedir el Premi Generalitat Valenciana . Mariano Martínez: Joventut Valenciana en l'Exterior, al grup Meus Amics, que agrupa els jóvens del Centre Valencià del Perú, per impulsar la utilització per part dels jóvens de les noves tecnologies adjudicant-los la creació i manteniment de la pàgina web de l'entitat, i per l'interés cultural de la creació d'una revista per part dels jóvens del centre, i facilitar amb això no sols la seua participació en les activitats del centre sinó també la seua relació amb els jóvens d'altres centres espanyols a Perú.   
Segon  
L'assignació econòmica del Premi serà de 3.000 euros, que es farà efectiva d'acord amb el que disposen els articles 4 i 5 de la Resolució de 2 de maig de 2006 de la consellera de Cooperació i Participació, per la qual es convoca este premi.  
Tercer  
Contra esta resolució, que posa fi a la via administrativa, es podrà interposar un recurs de reposició davant del mateix òrgan que ha dictat l'acte, en el termini d'un mes comptat des de l'endemà a la seua publicació, de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé un recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà a la seua publicació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjuí que s'utilitze qualsevol altra via que es considere oportuna.  
València, 5 d'octubre de 2006.. La consellera de Cooperació i Participació: Gema Amor Pérez.